**Előterjesztés**

**Településüzemeltetési feladatok ellátásához 1 fő plusz státusz létrehozása**

**Képviselő-testület ülés**

**2020. augusztus 10.**

**Tisztelt Képviselő-testület!**

**Tisztelt Pénzügy bizottság!**

A településüzemeltetési feladatokat jelenleg 4 fő látja el. 2021. június hónapban 1 fő nyugdíjazása várható. A település üzemeltetésen dolgozóknak sokrétű feladatokat kell ellátni, ide tartozik a zöldfelületek rendszeres gondozása a játszóterek és közpark karbantartása, valamint közterületek fertőtlenítése, és a közfoglalkoztatottak irányítása is.

Amennyiben a Magyar Faluprogram MFP-KKE/2020. közterületek karbantartását szolgáló traktor beszerzése kiegészítőkkel tárgyú pályázaton nyerünk, abban az esetben az új munkagép működtetéséhez szükséges a plusz 1 fő státusz. Az új munkagép beszerzésére 2020. június 19. napjáig benyújtottuk pályázatot, melyről várhatóan augusztus végén döntés születik. A pályázat eredményétől függetlenül fontos lenne a státuszt 2020. szeptember 1-től létrehozni, mivel az önkormányzati tulajdonban levő épületek, közterületek karbantartása, felújítása a jelenlegi állaguk megóvása halaszthatatlan fontosságú.

Határozott idejű státusz létrehozása 2020. szeptember 1-től 2021. augusztus 31. napjáig.

A bruttó bér 275 000 Ft/hó + járulékai lennének.

Az idei költségvetésben ez bruttó 1 101 375 Ft többletköltséget jelent a munkavállaló 3 havi foglalkoztatására, 2021-ben pedig augusztus 31-ig bruttó 3 304 125 Ft-ot.

Támogatásukat előre is köszönöm.

Litér, 2020. augusztus 4.

Varga Mihály

polgármester